  Анжелика Тихонова корреспондент 2020-тӥ арын Удмуртиысь 38 сюрс семьяос пӧртэм мерлыко тыриськонъёс басьтӥзы. Со сярысь 22-тӥ куарусёнэ мерлыко вотэсъёсын меӵак эфирез дыръя элькунлэн тӧроез Александр Бречалов вераз. Куарусён кутсконын мерлыко тыриськонъёсъя юанъёс тросгес луизы. Федерал коньдэтысь уксё вуиз. Удмуртиысь 38 сюрс семьяос тыриськонъёс басьтӥзы ини. Матысь дыре куарусёнэ тыриськонъёсъя ваньзэ ворсалом Александр Бречалов, Удмуртилэн тӧроез Тужгес трос тыриськонъёс ёрмыса улӥсь семьяосысь, кудъёсаз одӥг адямилы чаклам табышсы 9 сюрс 992 манетлэсь ӧжыт луэ, 3 аресысен 7 аресозь пиналъёслы 4 сюрс 982 манет тыронлы усизы. Ужпумез быдэстон понна федерал коньдэтысь 2 миллиард манетлэсь трос коньдон висъязы «Демография» йӧскалык ӵектос улсын семьяос, кудъёсаз нырысетӥ, куинетӥ но со бӧрсьы пиналъёссы вордӥськизы, калыклы мерлыко юрттэт сётонъя ёзэсъёс пыр нылпизылы куинь арес тырмытоз толэзьлы быдэ 9 сюрс 964 манет басьто. 2020-тӥ арын нырысетӥ нылпизы понна тыриськонъёс 9 сюрс 300 адями басьтэ. Соосты тырон понна 1 миллиард 100 миллион манет висъязы ини Куинетӥ но со бӧрсьы пиналъёссы понна тыриськонъёсты басьтон понна ужкагазъёсты та дырлы Удмуртиысь 8 сюрс 180 муртъёс дасязы. Куарусёнэ та ужпумъёсъя ватсаса 140 миллион манетлэсь трос коньдон висъязы, нош оглом 2020-тӥ арын 430 миллион манет тыризы ини. Тегъёс: Мерлык нылпиос Удмуртия тыриськонъёс коньдон АлександрБречалов  